system
Răspunde în limba română, în stilul Wikipedia, cat mai corect gramatical.
user
Ce informații relevante poți oferi despre Madeleine Robinson?
assistant
Madeleine Robinson () pe numele său adevărat Madeleine Yvonne Svoboda, a fost o actriță franceză de teatru și film, provenită dintr-o familie de emigranți cehi, ulterior naturalizată elvețiancă. Între 1933 și 1993 a apărut într-un total de 79 de filme.

Biografie 
Născută la Paris, Madeleine Robinson a urmat cursuri de actorie cu Charles Dullin. Pe scenă a abordat cu autoritate profesională, cele mai dificile roluri ale dramaturgiei moderne.

În anul 1934 debutează cinematografie afirmându-se repede în roluri de tânără romantică, plină de candoare și farmec de adolescentă. Regizori de valoare au solicitat-o pentru roluri de tânără ingenuă, iradiind sensibilitate și tandrețe feminină. Creațiile ei din filmul Dreptul la viață (Premiul Marianske Lazne 1948), Dumnezeu are nevoie de oameni (Premiul Național 1951) și O plajă atât de drăguță și mică, se bazează pe autenticitatea jocului dramatic sincer trăit de o viață sufletească intensă.

Cu trecerea timpului, Robinson se îndreaptă către roluri de compoziție cărora stilul ei matur de joc le conferă un înalt nivel de comunicare artistică.

Filmografie selectivă 
 1934 Tartarin de Tarascon (Tartarin de Tarascon), regia Raymond Bernard : o damă la cazinou
 1936 Copilul nimănui (Le Mioche), regia Léonide Moguy : Denise Mériel, mama
 1938 Furtună deasupra Asiei (Tempête sur l'Asie) de Richard Oswald
 1938 Căpitanul Benoît (Le capitaine Benoît), regia Maurice de Canonge
 1940 Noaptea minunată (La Nuit merveilleuse), regia Jean-Paul Paulin
 1942 Răspântia drumurilor (La Croisée des chemins), regia André Berthomieu
 1943 Bal la castel (Lumière d'été), regia Jean Grémillon
 1943 Sfioasa (Douce), regia Claude Autant-Lara : Irène Comtat
 1945 Farmece (Sortilèges), regia Christian-Jaque : Marthe
 1947 Les Chouans (Les Chouans), regia Henri Calef
 1948 Dreptul la viață (Les frères Bouquinquant), regia Louis Daquin
 1948 O plajă atât de drăguță și mică (Une si jolie petite plage), regia Yves Allégret : Marthe
 1949 Between Eleven and Midnight (Entre onze heures et minuit), regia Henri Decoin
 1949 Le Mystère Barton (Le Mystère Barton), regia Charles Spaak
 1950 Invitatul de marți (L'Invité du mardi), regia Jacques Deval
 1950 Dumnezeu are nevoie de oameni (Dieu a besoin des hommes), regia Jean Delannoy : Jeanne Gourvennec
 1952 L' Homme de ma vie (L' Homme de ma vie), regia Guy Lefranc
 1952 Singur în lume (Seuls au monde), regia René Chanas
 1954 Afacerea Maurizius (L'Affaire Maurizius), regia Julien Duvivier
 1959 De două ori (À double tour), regia Claude Chabrol
 1960 Pescuitori în apă tulbure (Les Arrivistes), de Louis Daquin
 1961 Jour après jour (Giorno per giorno disperatamente), regia Alfredo Giannetti : Tilde
 1962 Procesul (The Trial), regia Orson Welles : dna. Grubach
 1962 Le Gentleman d'Epsom (Le Gentleman d'Epsom), regia Gilles Grangier
 1970 Inima nebună (Le Cœur fou), regia Jean-Gabriel Albicocco : Clara Noël
 1971 Atât de departe ca dragostea (Aussi loin que l'amour), regia Frédéric Rossif : femeia de la bar
 1979 Șapte zile în ianuarie (Siete días de enero), regia Juan Antonio Bardem
 1994 Ursulețul de pluș (L'ours en peluche), regia Jacques Deray

Premii 
 Festivalul de Film de la Veneția
 1959 – Cupa Volpi pentru cea mai bună interpretare feminină pentru filmul De două ori
 Premiul Molière
 2001 – Premiul Molière onorific

Note

Legături externe 

 

Nașteri în 1916
Decese în 2004
Actrițe franceze